Norge slo Frankrike i VM-oppkjøringen
Norge slo Frankrike 5-2 og gikk med det til kvartfinalen i VM i Kosice for ett år siden. Da scoret Marius Holtet (27) fire mål. På Jordal i kveld var han sterkt delaktig da Frölunda-løperen Mats Rosseli Olsen i overtallspill fem mot fire gjorde 1-0 allerede etter fem minutter på eks-NHL keeper Cristobal Huet (nå Fribourg i Sveits). Eks-Vålerenga-spilleren hadde bare noen sekunder tidligere kommet til hockeyguttas første skikkelige avslutning. Snaut seks minutter senere la Tommy Kristiansen på til 2-0. Den tidligere Sparta-løperen - nå svenske HV 71 - var kvikt framme etter at Huet hadde gitt en svak retur på et skudd fra Ole-Kristian Tollefsen. Bare 26 sekunder senere reduserte Julien Desrosiers da Henrik Ødegaard og Henrik Solberg ikke kommuniserte veldig bra som backer, og heller ikke fikk særlig hjelp av Holtet, Rosseli Olsen og Ken Andre Olimb. Norge hadde imidlertid god kontroll på franskmennene, selv uten Patrick Thoresen (familiefri), Per-Åge Skrøder (skadet) og Mads Hansen (feirer SM-gull med Brynäs). Skuddstatistikken løy nok noe etter 20 minutter (19-3). Men det skjedde langt mer foran Huet enn Lars Haugen, som kontrollerte det som skjedde rundt målet - helt til han spilte pucken til en motstander bak eget mål. Sparta-backen Henrik Ødegaard, som kjemper om en syvende og siste VM-plass, ble tvunget til å ta en utvisning to og et halvt minutt før pausen. 25 sekunder før den slutt tok Tommy Kristiansen enda en for slashing i midtsonen. Norge starter derfor andre periode i undertall på stillingen 2-1.Hockeygutta vant også andre periode 2-1 i den første av to treningskamper mot Frankrike på hjemmebane, før de to siste foran VM på bortebane neste uke. Bortsett fra at franskmennene vant skuddstatistikken, så mellomperioden ut som den innledende. Norge hadde kontroll og scoret to, før Frankrike reduserte - nok en gang etter slapt forsvarsspill. Denne gangen individuelt: Stavanger-backen Henrik Solberg burde hindret Damien Fleury i å redusere til 2-4 syv sekunder før siste pause. Før det hadde på den annen siden lagkaptein Ole-Kristian Tollefsen lagt på til 3-1 ved en sjelden - i alle fall til ham å være - elegant offensiv soloprestasjon. Marius Holtet vant droppen til høyre fro Cristobal Huet, tilbake til Tollefsen som nærmest kjørte karusell med et noe skakt organisert fransk forsvar. Tollefsen dro seg mot venstre, skrå vinkel, skudd - pang - rett i krysset. Eller nettaket. Det er smak og behag. Pent var det uansett. Og litt overrasket var nok Tollefsen selv også... Tre minutter senere, halvspilt, gjorde Anders Bastiansen 4-1 på et håndleddskudd med snert langs isen. Kanskje var ikke Huet sjanseløs? Inn gikk pucken i alle fall. Ellers var andre periode preget av labert tempo, skråstrek: slitne spillere. Roy Johansen har kjørt sine knallhardt i VM-oppkjøringen. Det syntes på de aller fleste, blant andre Jonas Holøs, Mathis Olimb og Lars Erik Spets; alle et stykke unna sitt eget kvikke jeg. Positive, sånn med hensyn til pigghet, etter 40 minutter: Tollefsen, Mats Trygg, Andreas Martinsen (hvis han setter en av sine mange sjanser i siste periode) og Martin Røymark.Frankrike reduserte til 3-4 etter fem minutter i siste peride ved Sacha Treille. Rett i nettaket bak Lars Haugen, som hadde Ole-Kristian Tollefsen midt oppe i fanget. Halvannet minutt senere skjøt Andreas Martinsen klnallhardt i stolpen bak Huet. I spill fem mot tre fikk Norge annullert et mål av Mathis Olimb eller Marius Holtet for offside i målgården. Kanskje en feil dommeravgjørelse. Med syv minutter igjen i overtall 5 mot 4 hadde Mats Rosseli en stor sjanse til å punktere kampen med 5-3. Men Cristobal Huet reddet avslutningen fra en meter. Da det gjensto to minutter sørget Alexander Bonsaksen for fem mot fire overtall til Norge da Damien Fleury holdt godt tak i kølla hans foran Lars Haugen. Med 4-3 var ikke hockeyguttas første overtallkonstellasjon alt for interssert offensivt - før Mats Rosseli Olsen og Ken Andre Olimb skapte en to mot en-situasjon og Olimb fikk lov til å sette den berømte spikeren, pent framspilt av Rosseli Olsen, 36 sekunder før full tid. Martin Røymark satte 6-3 i åpent mål 17 sekunder før slutt da Frankrike hadde tatt ut Huet.
(Norge - Frankrike 6-3) Ishockeylandslaget tok umiddelbart kommandoen mot Frankrike i den fjerde siste treningskampen før VM-premieren mot Sverige om to uker.